J e g y z ő k ö n y v

**Készült:** a Bezenye Községi Önkormányzat Képviselő-testületének 2024. február 15. napján 20:00 órakor a Bezenyei Művelődési Ház nagytermében megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 20:00 órakor megnyitja. Megállapítja, hogy az ülés határozatképes, mivel a 7 megválasztott képviselőből 4 képviselő jelen van. Nusser Györgyné és Antonovich Gáspár egyéb elfoglaltság miatt nem tud részt venni az ülésen. Szakos Géza képviselő nem jelezte távolléte okát. Az ülés jegyzőkönyvének hitelesítésére Sándor Vincéné és Hiltser Mátyás képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés meghívó szerinti napirendi pontjait, és annak elfogadását szavazásra bocsátja.

A képviselő-testület *egyhangúlag, 4 igen szavazattal* az alábbi határozatot hozza:

**3/2024. (II. 15.) határozat**

Bezenye Községi Önkormányzat képviselő-testülete a 2024. február 15-i rendkívüli ülésén az alábbi napirendi pontokat tárgyalja.

1. Tájékoztatás az előző testületi ülés óta hozott intézkedésekről, eredményekről
2. Az Önkormányzat egyes saját bevételei, és adósságot keletkeztető ügyletből eredő fizetési kötelezettségei várható összegének megállapítása a 2024-2028. évekre
3. Az Önkormányzat 2024. évi költségvetési rendelete
4. Közbeszerzési terv elfogadása 2024. évre
5. 2023. évi leltár megtárgyalása
6. Százszorszép Óvoda 2023/2024-as tanév I. félévi beszámolója
7. Százszorszép Óvoda felvételi körzetének meghatározása
8. Polgármester 2024. évi szabadság ütemezésének jóváhagyása
9. Bezenye SE 2023. II. félévi beszámolója
10. 2024. évi Szolgáltatási terv (rendezvény-naptár) jóváhagyása
11. Névtelen utcák elnevezése
12. Tájékoztató az aktuális pályázati lehetőségekről, pályázati elképzelések meghatározása
13. Védőnő által használt ingatlan bérleti szerződés módosítása
14. Főépítész tájékoztatója jogszabályi változásról (reklámok kihelyezése)
15. Partnerségi rendelet módosítása
16. MTT 2024. évi tagdíj és hozzájárulások mértékének változása

Felelős: Márkus Erika polgármester

Határidő: azonnal

1. **napirendi pont**

Polgármesteri beszámoló az SzMSz 6. számú melléklete szerint

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:

A képviselő-testületi ülés szóbeli tájékoztatójának kötelező elemei a következők:

- az előző képviselő-testületi ülés óta, polgármesteri hatáskörben hozott döntéseinek ismertetése

- az előző képviselő-testületi ülés óta történt, az önkormányzatot érintő megbeszéléseiről beszámoló

- folyamatban lévő beruházások és pályázatok készültségi és pénzügyi állapota

- aktuálisan lezárt beruházások és pályázatok ismertetése

- általános pénzügyi helyzet ismertetése

- tájékoztató a befolyt és elmaradt adókról

- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. A polgármester elmondja, hogy a LEADER eszközbeszerzés projekt ellenőrzése zajlott a héten. A LEADER belső felújítási pályázat kifizetési kérelme beadásra került. Pénzügyi előzárás, gyorsjelentés zajlott. Az óvodai dolgozók jogszabály szerinti átsorolása megtörtént. A képviselői vagyonnyilatkozatok leadása rendben, időben megtörtént. A bölcsőde műszaki átadását péntek 9 órára tűzték ki, kéri, aki teheti, jelenjen meg. A ravatal felújításának pályázata a Magyar Falu Program keretein belül benyújtásra került. A Művelődési Házban sorban zajlanak a programok. Horvát bál, Petőfi busz, Kutasd a múltad országos pályázatokat sikerült ide hozni, emellett rendszeres programok is szép számmal kerülnek megrendezésre.

Kammerhofer Róbert nemzetiségi elnök szót kér, és elmondja, hogy hiányolta a beszámolóból, hogy a polgármester jubileumi jutalma kifizetésre került-e. Kérdezi, hogy megtörtént-e a kifizetés.

A polgármester azt válaszolja, hogy természetesen igen, az önkormányzat a bírósági ítélet alapján kifizette a neki törvény szerint járó pénzt.

Kammerhofer Róbert nemzetiségi elnök kérdezi, hogy szóval nem fellebbezett a képviselő-testület.

A polgármester azt válaszolja, hogy nem fellebbeztek.

Kammerhofer Róbert nemzetiségi elnök kérdezi, hogy mennyi az összege a kifizetésnek.

A polgármester azt válaszolja, hogy 15 napon belül írásban válaszol a kérdésre, mert a pontos összegnek utána kell néznie.

Kammerhofer Róbert nemzetiségi elnök az aljegyzőhöz fordul, és kérdezi, hogy ez az adat nem nyilvános-e.

Farkas Anna aljegyző elmondja, hogy de igen, nyilvános. Elnök Úr 15 napon belül írásban meg fogja kapni a választ, hogy pontos összeget tudjanak mondani.

Mivel kérdés, észrevétel nem érkezett, a polgármester szavazásra teszi fel a beszámoló elfogadását.

A képviselő-testület *egyhangúlag, 4 igen szavazattal* az alábbi határozatot hozza:

**4/2024. (II. 15.) határozat**

Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős: Márkus Erika polgármester

Határidő: azonnal

1. **napirendi pont (02 sz. előterjesztés szerint)**

Az Önkormányzat egyes saját bevételei, és adósságot keletkeztető ügyletből eredő fizetési kötelezettségei várható összegének megállapítása a 2024-2028. évekre

Márkus Erika polgármester elmondja, hogy az előterjesztést minden képviselő megkapta. A pénzügyi bizottság a napirendet tárgyalta, és elfogadásra javasolja. Kérdezi, hogy van-e valakinek kérdése a napirenddel kapcsolatosan.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**5/2024. (II. 15.) határozat**

Bezenye Községi Önkormányzat Képviselő-testülete az államháztartásról szóló 2011. évi CXCV. törvény 29/A §-ában szabályozott középtávú tervezés részeként az önkormányzat és intézménye 2024. évi költségvetése tervezéséhez a Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendelet szabályozására figyelemmel – Bezenye Községi Önkormányzat saját bevételeinek, valamint adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a határozat 1. számú melléklete szerinti tartalommal fogadja el.

Felelős: Márkus Erika polgármester

Wiegerné Mészáros Erika jegyző

Határidő: 2024. március 31.

1. **napirendi pont (03 sz. előterjesztés szerint)**

Az Önkormányzat 2024. évi költségvetési rendelete

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a költségvetést előzetes egyeztetéseket követően a pénzügyi bizottság tárgyalta, és egyhangúlag elfogadásra javasolta.

Kammerhofer Lívia képviselő elmondja, hogy többször átbeszélték a költségvetés tételeit, idén most végre olyan anyag született, ami teljes mértékben elfogadható, minden eddigi észrevételük beépítésre került.

A polgármester szavazásra teszi fel az önkormányzat 2024. évi költségvetési rendeletének tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**1/2024. (II. 16.) önkormányzati rendelet**

Bezenye Községi Önkormányzat Képviselő-testülete az önkormányzat 2024. évi költségvetéséről szóló önkormányzati rendeletét – a melléklet szerinti tartalommal - megalkotja.

Kammerhofer Róbert nemzetiségi elnök szót kér, és elmondja, hogy a költségvetés a bevételeket és kiadásokat tartalmazza. Kérdezi, hogy a Polgármester Asszony fizetése mennyi bruttó és nettó összegben, azt mennyivel egészíti ki az önkormányzat és mennyit fedez az állam belőle.

A polgármester azt válaszolja, hogy Elnök Úr 15 napon belül írásban meg fogja kapni erre a pontos választ.

A nemzetiségi elnök követeli, hogy a polgármester azonnal válaszoljon a kérdésére, de mivel a polgármester ragaszkodik a 15 napon belüli írásbeli válaszadáshoz, az aljegyzőhöz fordul. Felkéri, hogy adjon ő tájékoztatást.

A polgármester azt válaszolja a nemzetiségi elnöknek, hogy amennyiben akár öt forinttal is tévedne, akkor azt Elnök Úr felhasználná ellene, és az nagy baj lenne.

Az aljegyző azt válaszolja, hogy 15 napon belül meg fogja kapni Elnök Úr a választ. Egyebekben a polgármester fizetését jogszabály határozza meg, ezzel Elnök Úrnak korábbi polgármesterként tisztában kell lennie.

A polgármester rátér a következő napirendi pont tárgyalására.

1. **napirendi pont (04 sz. előterjesztés szerint)**

Közbeszerzési terv elfogadása 2024. évre

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy jelenleg az önkormányzat 2024. évre nem tervez közbeszerzést. Amennyiben mégis valamelyik beruházás átlépi a nemzeti közbeszerzési értékhatárt, a közbeszerzési tervet módosítani fogják. A pénzügyi bizottság tárgyalta a napirendet, a testület részére elfogadásra javasolták.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**6/2024. (II. 15.) határozat**

Bezenye Községi Önkormányzat Képviselő-testülete az Önkormányzat a közbeszerzésekről szóló 2015. évi CXLIII. törvény 42. §-a alapján az önkormányzat, mint ajánlatkérő által 2024. évben lefolytatandó közbeszerzési eljárást nem tervez.

Bezenye Községi Önkormányzat Képviselő-testülete felkéri a tisztségviselőket, hogy a közbeszerzési terv honlapon és az Elektronikus Közbeszerzési Rendszerben (EKR) történő közzétételéről gondoskodjanak.

Felelős: Márkus Erika polgármester

Határidő: 2024. március 31.

1. **napirendi pont (05 sz. előterjesztés szerint)**

2023. évi leltár megtárgyalása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság tárgyalta a napirendet, a testület részére egyhangúlag elfogadásra javasolta. A használhatatlanná vált, törött eszközök kerültek selejtezésre.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**7/2024. (II. 15.) határozat**

Bezenye Községi Önkormányzat képviselő-testülete elfogadja és jóváhagyja a 2023. évi eszközselejtezési tevékenység végeredményének ismertetését a határozat melléklete szerint.

Felelős: Márkus Erika

Határidő: azonnal

1. **napirendi pont (06 sz. előterjesztés szerint)**

Százszorszép Óvoda 2023/2024-as tanév I. félévi beszámolója

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság tárgyalta a napirendet, és a beszámolót a testületnek elfogadásra javasolja. Felhívja a figyelmet, hogy az óvodaigazgató dolgozzon ki egy koncepciót arra, hogy az 50 nap szabadság kiadását hogyan tudja megoldani.

A polgármester megköszöni az óvónők és a dadák munkáját, majd kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 4 igen szavazattal* az alábbi határozatot hozza:

**8/2024. (II. 15.) határozat**

Bezenye Községi Önkormányzat Képviselő-testülete a Bezenyei Százszorszép Óvoda 2023/2024-as tanév I. félévi beszámolóját a melléklet szerinti tartalommal elfogadja.

Felelős: Márkus Erika

Határidő: azonnal

1. **napirendi pont (07 sz. előterjesztés szerint)**

Százszorszép Óvoda felvételi körzetének meghatározása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság is tárgyalta a napirendet, és a testület részére egyhangúlag elfogadásra javasolja. Kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a humán bizottság javaslatát.

A képviselő-testület *egyhangúlag, 4 igen szavazattal* az alábbi határozatot hozza:

**9/2024. (II. 15.) határozat**

1. Bezenye Községi Önkormányzat képviselő-testülete a nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet 22. § (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezik, hogy Bezenye Községi Önkormányzat fenntartásában és működtetésében lévő, Bezenyei Százszorszép Óvoda kötelező felvételt biztosító körzethatára megegyezik a település közigazgatási határával (teljes település).
2. Bezenye Községi Önkormányzat képviselő-testülete megbízza a jegyzőt, hogy a képviselő-testületi döntést, valamint a nemzeti köznevelési törvény végrehajtásáról rendelkező 229/2012. (VIII. 28.) Korm. rendelet 22. § (2) bekezdésében szereplő adatokat rögzítse a köznevelés információs rendszerében.

Felelős: Wiegerné Mészáros Erika jegyző

Határidő: a döntést követő 15 napon belül

1. **napirendi pont (08 sz. előterjesztés szerint)**

Polgármester 2024. évi szabadság ütemezésének jóváhagyása

Farkas Anna aljegyző ismerteti az előterjesztés szövegét, melyet minden képviselő előzetesen megkapott. Elmondja, hogy a melléklet tartalmazza az ütemtervet, kéri a képviselő-testületet annak elfogadására.

Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 4 igen szavazattal* az alábbi határozatot hozza:

**10/2024. (II. 15.) határozat**

Bezenye Községi Önkormányzat Képviselő-testülete Bezenye Község Polgármesterének 2024. évi szabadságolási ütemtervét a határozat 1. melléklete szerint hagyja jóvá.

Felelős: Wiegerné Mészáros Erika jegyző

Határidő: folyamatos

1. **napirendi pont (09 sz. előterjesztés szerint)**

Bezenye SE 2023. II. félévi beszámolója

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság és a pénzügyi bizottság is tárgyalta a napirendet, mindkét bizottság a beszámolót a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 4 igen szavazattal* az alábbi határozatot hozza:

**11/2024. (II. 15.) határozat**

Bezenye Községi Önkormányzat Képviselő-testülete a Bezenye SE 2023. év II. félévi gazdálkodásáról szóló beszámolóját elfogadja.

Felelős: Márkus Erika polgármester

Határidő: azonnal

Kammerhofer Róbert nemzetiségi elnök szót kér.

A polgármester kérdezi, hogy nemzetiségi ügyben kíván-e hozzászólni a sportegyesület beszámolójához.

A nemzetiségi elnök azt mondja, hogy ő a sportért felelős alpolgármestert szeretné kérdezni, hogy melyik bajnokságban játszanak most a fiúk, és hogyan szerepelnek.

Hiltser Mátyás alpolgármester elmondja, hogy örömmel tudja tájékoztatni a nemzetiségi elnököt arról, hogy a megyei III. osztályban első a csapat jelenleg. A pálya szépen gondozott, a focicsapat jó közösséget alkot, aktívan részt vesznek és segítik a helyi rendezvényeket is.

A nemzetiségi elnök kérdezi, hogy várható-e, hogy felkerülnek magasabb kategóriába.

A polgármester azt válaszolja, hogy ők nem jósok, de Elnök Úr járjon ki a meccsekre, és kövesse az eseményeket. Így első kézből lennének információi. Majd rátér a következő napirend tárgyalására.

1. **napirendi pont (10 sz. előterjesztés szerint)**

2024. évi Szolgáltatási terv (rendezvény-naptár) jóváhagyása

Márkus Erika polgármester elmondja, hogy az előterjesztést minden képviselő és bizottsági tag előzetesen megkapta. A humán és a pénzügyi bizottság is tárgyalta a napirendet, mindkét bizottság elfogadásra javasolta. Kérdezi, hogy van-e kérdés, észrevétel.

Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**12/2024. (II. 15.) határozat**

Bezenye Községi Önkormányzat Képviselő-testülete a 20/2018. (VII. 9.) EMMI rendelet 3. § (1) bekezdése alapján az előterjesztés melléklete szerinti közművelődési alapszolgáltatás megszervezésének 2024. évi szolgáltatási tervét és programtervét jóváhagyja.

Felelős: Márkus Erika polgármester

Határidő: 2024. március 1.

1. **napirendi pont (11 sz. előterjesztés szerint)**

Névtelen utcák elnevezése

A polgármester elmondja, hogy az előterjesztés szövegét minden képviselő előzetesen megkapta. A felsorolt névtelen utcák elnevezése szükséges volt, a beérkezett javaslatok feldolgozásra kerültek. Sándor Vincéné és Hiltser Mátyás képviselők módosító indítványt nyújtottak be, annak megismerését követően felteszi szavazásra.

A képviselő-testület *egyhangúlag, 4 igen szavazattal* az alábbi határozatot hozza:

**13/2024. (II. 15.) határozat**

Bezenye Községi Önkormányzat Képviselő-testülete Sándor Vincéné és Hiltser Mátyás képviselők módosító indítványát a névtelen utcák elnevezéséről elfogadja, a határozati javaslatba beépíti az alábbiak szerint.

1. 724/1 hrsz (Táncsics és Szabadság utcák közötti földút) – Pajta utca
2. 631 hrsz (Táncsics utcával párhuzamos árokpart, Petőfi utca felé) – Kucsma utca
3. 622 hrsz (Petőfivel párhuzamos, Kossuth u. folytatása) – Gyöngyvirág utca
4. 533 hrsz (Petőfivel párhuzamos Mikovich-tó utcája) – Rétárok utca
5. 508/10 hrsz (Petőfi utcától Warenich pékségig) – Laáb Gáspár utca
6. 571/2 hrsz (Petőfit Kossuthtal összekötő szakasz) – Reszka köz
7. 508/10 hrsz (Warenich ház mögötti zöld terület és játszótér) – Warenich tér
8. 492 hrsz (László Feri melletti köz) – II. Rákóczi Ferenc köz
9. 668 hrsz (Kossuth utca és Jókai utca közötti köz) – Fecske köz
10. 452 hrsz (Fábriék és Schmatovich közötti köz) – Zsibrai köz
11. 400/2, 367/22 hrsz-ek (Faiskola mögötti út szántó mellett) – Kápolna utca
12. 367/30 hrsz (Pozsonyi utca mögötti út, belsőségeknél) – Besenyő utca
13. 0290/2 hrsz (Pozsonyi utca mögötti belsőségeket kívülről kerülő út) – Túzok utca
14. 354 hrsz (Fuhrmannék és Radicsék közti köz Pozsonyin) – Nap köz
15. 266 hrsz (Templom és Zrínyi u összekötő kavicsos út) – Schulz Ferenc utca
16. 11, 261 hrsz-ek (Grafleitnerék és Mattusichék közötti köz iskola felé) – Iskola köz
17. 179 hrsz (Focipálya mögötti út Duna utcáig) – Sport utca
18. 53 hrsz (Heringék és Kammerhofer közötti köz) – Tambura köz
19. 690 hrsz (Szabadság utca és Jókai utca közötti út, Tanácsház utcától Wurz házig) – Wurz János utca
20. 654, 762/9 hrsz-ek (Kanális part, Szalaiéktól fő útig) – Vízpart utca
21. 609 hrsz (Tanácsház utca végén lévő tér) – Mátyás király tér

Felelős: Márkus Erika polgármester

Határidő: azonnal

Mivel kérdés, észrevétel nem érkezett, a polgármester szavazásra teszi fel a módosított határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**14/2024. (II. 15.) határozat**

Bezenye Községi Önkormányzat Képviselő-testülete a 10/2014 (VIII.20.) önkormányzati rendelete alapján a következőképpen nevezi el névtelen közterületeit:

1. 724/1 hrsz (Táncsics és Szabadság utcák közötti földút) – Pajta utca
2. 631 hrsz (Táncsics utcával párhuzamos árokpart, Petőfi utca felé) – Kucsma utca
3. 622 hrsz (Petőfivel párhuzamos, Kossuth u. folytatása) – Gyöngyvirág utca
4. 533 hrsz (Petőfivel párhuzamos Mikovich-tó utcája) – Rétárok utca
5. 508/10 hrsz (Petőfi utcától Warenich pékségig) – Laáb Gáspár utca
6. 571/2 hrsz (Petőfit Kossuthtal összekötő szakasz) – Reszka köz
7. 508/10 hrsz (Warenich ház mögötti zöld terület és játszótér) – Warenich tér
8. 492 hrsz (László Feri melletti köz) – II. Rákóczi Ferenc köz
9. 668 hrsz (Kossuth utca és Jókai utca közötti köz) – Fecske köz
10. 452 hrsz (Fábriék és Schmatovich közötti köz) – Zsibrai köz
11. 400/2, 367/22 hrsz-ek (Faiskola mögötti út szántó mellett) – Kápolna utca
12. 367/30 hrsz (Pozsonyi utca mögötti út, belsőségeknél) – Besenyő utca
13. 0290/2 hrsz (Pozsonyi utca mögötti belsőségeket kívülről kerülő út) – Túzok utca
14. 354 hrsz (Fuhrmannék és Radicsék közti köz Pozsonyin) – Nap köz
15. 266 hrsz (Templom és Zrínyi u összekötő kavicsos út) – Schulz Ferenc utca
16. 11, 261 hrsz-ek (Grafleitnerék és Mattusichék közötti köz iskola felé) – Iskola köz
17. 179 hrsz (Focipálya mögötti út Duna utcáig) – Sport utca
18. 53 hrsz (Heringék és Kammerhofer közötti köz) – Tambura köz
19. 690 hrsz (Szabadság utca és Jókai utca közötti út, Tanácsház utcától Wurz házig) – Wurz János utca
20. 654, 762/9 hrsz-ek (Kanális part, Szalaiéktól fő útig) – Vízpart utca
21. 609 hrsz (Tanácsház utca végén lévő tér) – Mátyás király tér

Bezenye Községi Önkormányzat Képviselő-testülete felkéri a tisztségviselőket a határozat végrehajtásához szükséges intézkedések megtételére.

Felelős: Márkus Erika polgármester

Határidő: 2024. március 1.

1. **napirendi pont (12 sz. előterjesztés szerint)**

Tájékoztató az aktuális pályázati lehetőségekről, pályázati elképzelések meghatározása

A polgármester elmondja, hogy az előterjesztés szövegét, melyet minden képviselő és bizottsági tag előzetesen megkapta. A pénzügyi és a humán bizottság is tárgyalta a napirendet. Az önkormányzat folyamatosan figyeli azokat a lehetőségeket, melyek által gazdagodhat a falu.

A humán bizottság módosító indítványt nyújtott be, annak megismerését követően felteszi szavazásra.

A képviselő-testület *egyhangúlag, 4 igen szavazattal* az alábbi határozatot hozza:

**15/2024. (II. 15.) határozat**

Bezenye Községi Önkormányzat Képviselő-testülete a humán bizottság módosító indítványát elfogadja, mely szerint a pályázati elképzeléseket egészítse ki az önkormányzat a Bursa Hungarica Ösztöndíj Pályázattal és a szociális tüzelő igénylése pályázattal.

Felelős: Márkus Erika polgármester

Határidő: azonnal

A polgármester megkérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a módosított határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**16/2024. (II. 15.) határozat**

Bezenye Községi Önkormányzat Képviselő-testülete úgy döntött, hogy 2024. évben az alábbi fejlesztéseket kívánja megvalósítani:

* TOP\_PLUSZ-1.2.1-21 Élhető települések (művelődési ház felújítása, csapadékvíz elvezetés, a sportpályánál egy közösségi tér kialakítására)
* TOP\_PLUSZ-1.2.3-21 Belterületi közutak fejlesztése (Kossuth Lajos utca felújítása)
* TOP\_PLUSZ-1.1.1-21 Helyi gazdaságfejlesztés (helyi piac kialakítása)
* 1164/2018. (III. 27.) Korm.hat szerinti bölcsőde építés
* MFP/ÖTIFB/2024/ÖTIK Ravatal külső felújítása

Bezenye Községi Önkormányzat Képviselő-testülete úgy döntött, hogy 2024. évben is pályázatot nyújt be a Bursa Hungarica Ösztöndíjra és a szociális tüzelőre.

Bezenye Községi Önkormányzat Képviselő-testülete úgy döntött, hogy 2024. évben pályázati lehetőségeket az alábbi projektek megvalósítására keres:

* útépítés (Faiskola utca, Radnóti utca, Akác köz, Rózsa köz)
* szakemberlakás felújítása (fűtés és vízvezeték rossz állapotban van)
* régi temető parkká alakítása

Felelős: Márkus Erika polgármester

Határidő: folyamatos

1. **napirendi pont (13 sz. előterjesztés szerint)**

Védőnő által használt ingatlan bérleti szerződés módosítása

A polgármester elmondja, hogy az előterjesztés szövegét és a szerződés tervezetét minden képviselő előzetesen megkapta. A védőnő által használt ingatlan bérleti díjának inflációkövető emeléséről szól. A pénzügyi bizottság tárgyalta, és egyhangúlag támogatja a szerződés tervezet jóváhagyását.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**17/2024. (II. 15.) határozat**

Bezenye Községi Önkormányzat Képviselő-testülete felhatalmazza a polgármestert az önkormányzat és a Dr. Iván Endre és Társa Háziorvosi Bt. közötti bérleti szerződés módosítás megkötésére a védőnői szolgálat helyiségére vonatkozóan, az előterjesztés melléklete szerinti tartalommal.

Felelős: Márkus Erika polgármester

Határidő: 2024. február 15.

1. **napirendi pont (14 sz. előterjesztés szerint)**

Főépítész tájékoztatója jogszabályi változásról (reklámok kihelyezése)

A polgármester pár mondatban összefoglalja az előterjesztés szövegét, melyet minden képviselő előzetesen megkapott. Elmondja, hogy az állami főépítész véleménye az, hogy mindenképpen települési főépítész megbízása szükséges a módosítások elvégzéséhez. Németh Eszter települési főépítész már ismeri az anyagot. A polgármester javasolja, hogy őt bízzák meg a településképi rendelettel kapcsolatos változtatások elvégzésével.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**18/2024. (II. 15.) határozat**

1. Bezenye Községi Önkormányzat Képviselő-testülete az Állami Főépítész GY/15/00112-1/2024 és GY/15/00112-4/2024. számú tájékoztatását tudomásul vette.
2. Bezenye Községi Önkormányzat Képviselő-testülete felhatalmazza a polgármestert, hogy Németh Eszter települési főépítészt bízza meg a településképi rendeletet érintő változások elkészítésére, és egyéb kapcsolódó feladatok elvégzésére.

Felelős: Márkus Erika polgármester

Határidő: 2024. április 16.

1. **napirendi pont (15 sz. tervezet szerint)**

Partnerségi rendelet módosítása

A polgármester elmondja, hogy a rendelet tervezetet minden képviselő megkapta. A települési főépítész javaslatára a partnerségi rendelet mellékletébe jogszabályi lehetőség miatt bekerül a rövid eljárás. Az előző napirenden tárgyalt feladatot így egyszerűben és költséghatékonyabban el lehet végezni. A pénzügyi bizottság a rendelet tervezetét tárgyalta, egyhangúlag elfogadásra javasolja a testületnek. Kérdezi, hogy van-e kérdés, észrevétel a tervezettel kapcsolatosan.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**2/2024. (II. 16.) önkormányzati rendelet**

Bezenye Községi Önkormányzat Képviselő-testülete a településfejlesztési és településrendezési, valamint a településképi dokumentumok partnerségi egyeztetésének helyi szabályairól szóló 7/2023. (IV.19.) önkormányzati rendelet módosításáról szóló önkormányzati rendeletét – a melléklet szerinti tartalommal - megalkotja.

1. **napirendi pont (16 sz. előterjesztés szerint)**

MTT 2024. évi tagdíj és hozzájárulások mértékének változása

A polgármester elmondja, hogy az előterjesztés szövegét minden képviselő előzetesen megkapta. Összefoglalja, hogy a működési hiány felét átvállalta a Mosonmagyaróvári Térségi Társulás, a másik felét felosztották a tagtelepülések között. Kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**19/2024. (II. 15.) határozat**

1. Bezenye Községi Önkormányzat Képviselő-testülete tudomásul veszi, hogy a Társulás által irányított költségvetési szervek vonatkozásában – Kistérségi Egyesített Szociális Intézmény, valamint Család- és Gyermekjóléti Központ – a 2024. évi költségvetési határozati javaslatában, valamint annak mellékleteiben kimutatható 2024. évi működési hiány - mindösszesen 412.131.494,- Ft. A működési hiány összegéből a 2024. évi növekmény összesen 84.449.686 Ft.

A Képviselő-testület támogatja, hogy a hiánynövekmény 42.500.081 Ft összegű részét annak finanszírozása érdekében a tanács ossza fel a 2023. január 1-jei lakosságszám alapján.

Bezenye Községi Önkormányzatára jutó 2024. évi hiánynövekmény összege795.417,-Ft.

Összes fizetési kötelezettség 2024. évben: 4.167.424,- Ft.

1. Bezenye Községi Önkormányzat Képviselő-testülete felkéri a Polgármestert, hogy a döntésről a Térségi Társulás Elnökét a döntést követően haladéktalanul értesítse.

Felelős: Márkus Erika polgármester

Határidő: azonnal

Mivel kérdés, észrevétel nem érkezett, a polgármester megköszöni a részvételt és az ülést 20:22 órakor bezárja.

Kammerhofer Róbert nemzetiségi elnök szóvá teszi, hogy lett volna még kérdése, de Polgármester Asszony nagyon gyorsan bezárta az ülést, és így nem kapott szót.

A polgármester azt válaszolja, hogy tegye fel nyugodtan a kérdését Elnök Úr.

A nemzetiségi elnök azt válaszolja, hogy most már nem érdekes. Majd a hatóságok intézik.

k.m.f.

**Márkus Erika Wiegerné Mészáros Erika**

polgármester jegyző

Jegyzőkönyv hitelesítők:

**Sándor Vincéné Hiltser Mátyás**

jegyzőkönyv hitelesítő jegyzőkönyv hitelesítő